Ir-regoli riveduti għandhom jiffaċilitaw ir-rikonoxximent transfruntier tat-taħriġ. Illum il-Kunsill adotta regoli riveduti dwar taħriġ tas-sewwieqa professjonali tat-trakkijiet u tax-xarabanks li għandhom l-għan li jippromwovu sewqan sigur u li ma jagħmilx ħsara lill-ambjent u jtejbu r-rikonoxximent tat-taħriġ obbligatorju mwettaq f'pajjiż ieħor tal-UE. Intlaħaq qbil proviżorju dwar id-direttiva mal-Parlament Ewropew fit-12 ta' Diċembru 2017. Din ir-reviżjoni tindirizza għadd ta' nuqqasijiet prattiċi fil-leġislazzjoni attwali, bħalma huma d-diffikultajiet li s-sewwieqa jsibu biex il-kwalifiki tagħhom jiġu rikonoxxuti meta dawn jinħarġu f'pajjiż ieħor tal-UE. Issaħħaħ ukoll ċerti aspetti importanti tat-taħriġ inkluż il-perċezzjoni tal-perikli, il-protezzjoni tal-utenti vulnerabbli tat-toroq, u s-sewqan effiċjenti fl-użu tal-fjuwil. Ivaylo Moskovski, il-Ministru Bulgaru għat-Trasport, it-Teknoloġija tal-Informazzjoni u l-Komunikazzjoni Barra minn hekk, ir-reviżjoni tiċċara l-kondizzjonijiet tal-età minima u l-eżenzjonijiet mir-rekwiżiti biex isir taħriġ addizzjonali. Teknikament, id-direttiva temenda d-direttiva eżistenti dwar il-kwalifika inizjali u t-taħriġ perjodiku ta' sewwieqa professjonali li jkollhom liċenzja C jew D. Iddaħħal ukoll bidliet relatati mad-direttiva dwar il-liċenzji tas-sewqan. Il-votazzjoni tal-lum fil-Kunsill tikkonkludi l-proċedura leġislattiva fl-ewwel qari. Il-Parlament Ewropew ivvota fit-13 ta' Marzu 2018. Id-direttiva ser tiġi ffirmata miż-żewġ istituzzjonijiet u ser tiġi ppubblikata fil-Ġurnal Uffiċjali tal-UE. Ser tidħol fis-seħħ 20 jum wara li tiġi ppubblikata. Għall-biċċa l-kbira tad-dispożizzjonijiet, l-istati membri ser ikollhom sentejn biex jadottaw regoli nazzjonali biex jimplimentawhom. Id-Direttiva li temenda d-Direttiva dwar il-kwalifika inizjali u taħriġ perjodiku ta' sewwieqa ta' ċerti vetturi tat-triq għat-trasport ta' prodotti jew passiġġieri u d-Direttiva dwar il-liċenzji tas-sewqan (test sħiħ) Taħriġ tas-sewwieqa tat-trakkijiet u tax-xarabanks: qbil proviżorju mal-Parlament dwar regoli aġġornati (stqarrija għall-istampa 12/12/17) Ara l-paġna tal-laqgħa